open-index/open-wikipedia-markdown huggingface dataset:
Apollodorus van Gela

**Apollodorus** van Gela (), Magna Graecia, in Sisilië was 'n dramaturg van die nuwe-komedie. Volgens Eudokia Makrembolitissa en die Suda was hy 'n tydgenoot van Menander, en derhalwe het hy tussen 340 en 290 v.C. geleef.

Beide die Suda en Eudokia skryf sewe komedies aan hom toe, waarvan hulle die titels gee. Maar terwyl die redakteure van die Suda die werke toeskryf aan Apollodorus van Gela, skryf hulle een van hierdie komedies in 'n ander passasie toe aan Apollodorus van Carystus. Ander skrywers verwar ook dikwels die twee komiese digters.

## Oorblywende titels en fragmente 
**Aischrion* ("Aeschrion")
**Apoleipousa* ("Die Vrou Wat Padgee")
**Grammateidiopoios* ("Maker van skryftablette")
**Deusopoios* ("Die Kleredroogster")
**Sisyphus* ("Sisyphus")
**Philadelphoi* ("Man Met Broederliefde") of *Apokarteron* ("Man wat Homself Uithonger")
**Pseudaias* ("Die Valse Ajax")

Benewens die gemelde sewe toneelstukke, is daar nege ander titels (en gepaardgaande fragmente) wat deur die antieke owerhede aan "Apollodorus" toegeskryf word, sonder om te spesifiseer of dit deur Apollodorus van Carystus of Apollodorus van Gela geskryf is.   Hulle is as volg:

**Adelphoi* ("Broers")
**Aphanizomenos* ("Die Man wat Verdwyn")
**Galatai* ("Die Galasiërs")
**Diamartanon* ("Die Man Wat Heeltemal Misluk")
**Kitharodos*  ("Die Kitharode")
**Lakaina* ("Die Lakoniese Vrou")
**Paidion* ("Die Klein Kind")
**Paralogizomenoi* ("Die Bekoorlike Mans")
**Synepheboi* ("Mense Wat Saam Adolessente Was")

## Verwysings
Fosforpentachloried

**Fosforpentachloried** of **fosfor(V)chloried** is 'n verbinding van fosfor in sy +5 oksidasietoestand en chloor

## Strukture
In die damp- en vloestoffase het die verbinding een molekulêre struktuur. Die molecule het die vorm van 'n trigonale bipiramide. In die vastestof tree autoionisasie op:

: 2PCl_5 \rightarrow PCl_4^{+} + PCl_6^{-} 
duimnael|links|Die {{ch2|PCl4^{+}|}} en {{ch2|PCl6^{-}|}} ione in die vastestof
Die kristalstuktuur is tetragonaal en 'n afgeleide van die sesiumchloried-struktuur met afwisselende tetraëdriese tetrachlorofosfonium {{ch2|PCl4^{+}|}}-katione en oktaëdriese heksachlorofosfaat {{ch2|PCl6^{-}|}}-anione. 

## Chemiese eienskappe
Dit is 'n higroskopiese vastestof wat vervloei in vogtige lug en wat met water reageer en fosforsuur en soutsuur vrystel. Dit is oplosbaar in koolstofdisulfied en koolstoftetrachloried. By verhitting ontbind dit in  en .
  
Dit reageer met alkohole en stel 'n organiese chloriede vry.

## Gebruike
Fosforpentachloried is 'n reagens wat in die organiese sintese gebruik word, bv. in die Von Braun amieddegradasie:
300px
of in die Sonn-Müller-reaksie:
500px

## Verwysings
Bundeswehr

Die ***Bundeswehr*** (letterlik Federale Verdediging) is die gewapende magte van die Bondsrepubliek Duitsland. Die *Bundeswehr* is verdeel in 'n militêre deel (gewapende magte of *Streitkräfte*) en 'n burgerlike deel, die militêre deel bestaan uit die Duitse Leër, die Duitse Vloot, die Duitse lugmag, die gesamentlike ondersteuningsdiens, die gesamentlike mediese diens en die kuber en Inligtingsdomeindiens.

Op 28 Februarie 2025 het die Duitse Gewapende Magte 'n sterkte van 186 221 militêre personeel en 81 205 burgerlike werknemers gehad. wat dit onder die 30 grootste militêre magte ter wêreld geplaas het, en die derde grootste in die Europese Unie naas Pole en Frankryk. Daarbenewens het die Bundeswehr ongeveer 860 000 reserwepersoneel (2025). Met Duitse militêre uitgawes op $88,5 miljard (2024), is die Bundeswehr die vierde hoogste befondsde weermag in die wêreld, hoewel militêre uitgawes tot onlangs laag gebly het teen 'n gemiddeld van 1,42% van nasionale BBP, ver onder die nie-bindende NAVO-teiken van 2%. In 2024 het Duitsland NAVO-verpligtinge nagekom om 2% van sy BBP aan sy gewapende magte te bestee.

## Verwysings 
## Eksterne skakels 
* *Bundeswehr*
Sean Wroe

**Sean Wroe** (* 19 Maart 1985) is 'n Australiese atleet. Hy het aan die Olimpiese Somerspele van 2008 deelgeneem.

## Verwysings
Stomatium gerstneri

***Stomatium gerstneri*** is 'n klein vetplant wat deel is van die *Aizoaceae* familie. Die spesie is endemies aan Suid-Afrika en kom in die Oos-Kaap voor.

## Bronne 
* REDLIST Sanbi
* Plants of the World Online
Gunniopsis intermedia

***Gunniopsis intermedia*** is 'n klein vetplant wat deel van die *Aizoaceae* familie is. Die spesie is endemies aan Australië en kom in die deelstaat Wes-Australië voor.

## Bron 
* Plants of the World Online
Delosperma basuticum

***Delosperma basuticum*** is 'n meerjarige sukkulent wat deel is van die *Aizoaceae* familie. Die spesie is endemies aan Lesotho.

## Galery 

Delosperma basuticum-IMG 6651.JPG
Delosperma basuticum 2.jpg

## Bron 
* Plants of the World Online
Kantaantekening

'n **Kantaantekening** was oorspronklik 'n handgeskrewe opmerking of 'n ander vorm van kommentaar wat in die marge van 'n geskrif of boek gemaak is. Vir handgeskrewe tekste is glos en marginalia die meer gebruiklike terme hiervoor. Gedrukte kantaantekeninge kan ook gemaak word, veral by uitgawes van die Bybel. Die woord *kantaantekening* word teenswoordig meer figuurlik gebruik.

## Gedrukte kantaantekeninge 
In sommige gevalle is kantnotas by 'n teks gedruk, wat dieselfde funksie as die latere voetnotas vervul het. Dit het veral in Bybeluitgawes voorgekom, met die aantekeninge by die Statenvertaling van 1637 as die bekendste voorbeeld in die Nederlandse taalgebied. Hierdie opmerkings is gemaak op uitdruklike versoek van die Sinode van Dordrecht in hul plan vir die maak van 'n nuwe Bybelvertaling: *Dat zij eenige korte verklaringen er bij voegen, waarmede reden gegeven wordt van de overzetting in de duistere plaatsen; maar de waarnemingen der leerpunten daar bij te voegen, is geoordeeld noch noodig, noch raadzaam te zijn.* Die kantaantekeninge was dus veral taalkundig van aard en het nie 'n kort uiteensetting van die Gereformeerde dogmatiek verskaf nie. Hulle is in die teks gemerk met nommers vir algemene toeligting en letters vir verwysings na ander Bybelgedeeltes met dieselfde teks of strekking.'n Weergawe van die vertaling van die Nederlandse Bybelgenootskap uit 1951 is ook gepubliseer met kantaantekeninge wat gemaak is volgens dieselfde beginsel as dié van die Statenvertaling: om verantwoording t.o.v. die vertaalkeuses wat gemaak is te gee en om 'n verduideliking van passasies te bied wat moeilik is om te verstaan.

## Betekenisverskuiwing 
Terwyl die woord kantaantekening oorspronklik verwys het na die plek waar 'n opmerking gemaak is - die kant van 'n bladsy - het die betekenis mettertyd verskuif na dié van 'n aanmerking, opmerking of kommentaar in 'n algemene sin, wat onafhanklik is van die boekteks.

## Sien ook 
* Marginalia
* Glos
* Skolion

## Verwysings 
## Bronnelys 
* "Kantteekening" in: *Woordenboek der Nederlandsche Taal* (1919).
Skolion

'n **Skolion** (Oudgrieks: σχόλιον, *schólion*, "kommentaar" of "interpretasie", meervoud: σχόλια, *schólia*, Latyns: *scholium*) was 'n kantaantekening in Griekse en Latynse geskrifte. Iemand wat skolia skryf staan bekend as 'n **skolias**. Die vroegste gebruik daarvan dateer uit die eerste eeu v.C.

Sulke aantekeninge of skolia bevat kritiese opmerkings, verduidelikings van moeilike plekke in die teks, ensovoorts. Oorspronklik was dit hoofsaaklik uittreksels uit die werke van Alexandrynse geleerdes. Die skolia is dikwels gekopieer saam met die manuskrip en is dikwels ook gewysig en vermeerder. Die woord *σχόλιον* kom vir die eerste keer voor by Cicero. Dit is die eerste keer in die tydvak van Augustus deur Didymus bekendgestel en het in die volgende eeue toegeneem, namate mense die beoefening van die groter kritiese en eksegetiese werke van die Alexandrynse geleerdes verwaarloos het en hulle net by die gevolgtrekkings gehou het wat in die skolia gemaak is. Die maak van skolia het voortgeduur tot die 15de eeu.

Die skrywers van die bestaande skolia is feitlik onbekend, in besonder die skrywers van Griekse skolia. Die skolia is geskryf in die Klassieke Oudheid en in die tyd van die Bisantynse Ryk.

Die belangrikste en uitvoerigste skolia is die wat betrekking het op die werke van Homeros, Hesiodos, Pindarus, Sophokles, Aristofanes, Apollonius Rhodius, Aratus, Nikander en Teokritus. Onder die Romeinse skrywers het die bestaande skolia veral betrekking op Plautus, Terentius, Horatius, Persius en Juvenalis. Die belangrikste Latynse skoliaste was Donatus, Probus en Servius. Minder belangrik is die skolia op Aeschylus, Euripides, die Anthologia Graeca, Kallimachus, Plato, Thucydides, Demosthenes en Aeschines.

## Sien ook 
* Kantaantekening
* Marginalia
* Glos

## Verwysings 
## Bronne 
* F Lübker. Classisch Woordenboek van Kunsten en Wetenschappen, 1857.  vertaal deur JD Van Hoëvell. Scholia, blz 859 en 860 ook by die DBNL. Classisch Woordenboek van Kunsten en Wetenschappen.
* JG Schlimmer en ZC de Boer. Woordenboek der Grieksche en Romeinsche Oudheid, 1920. Scholium. blz 544
Julian Wruck

**Julian Wruck** (* 6 Julie 1991) is 'n Australiese atleet. Hy het aan die Olimpiese Somerspele van 2012 deelgeneem.

## Verwysings
Blair Young

**Blair Young** (* 5 April 1971) is 'n Australiese atleet. Hy het aan die Olimpiese Somerspele van 2000 deelgeneem.

## Verwysings
Inge Aigner

**Inge Aigner** (* 30 Januarie 1943) is 'n Oostenrykse atleet. Sy het aan die Olimpiese Somerspele van 1964 en Olimpiese Somerspele van 1968 deelgeneem.

## Verwysings
Marginalia (boek)

duimnael
**Marginalia** is die versamelnaam vir opmerkings, aantekeninge, krabbels en kommentaar wat 'n leser in die kantlyn van 'n boek maak. Die term word soms ook gebruik vir aantekeninge in geïllustreerde middeleeuse manuskripte. Merke, potloodstrepe en droedels wat algemeen voorkom in boeke kwalifiseer egter nie as marginalia nie.

In middeleeuse geskrifte kan glosse, die kommentaar by 'n teks, sowel tussen die reëls (interliniêre glosse) as in die marge voorkom. Die marge van middeleeuse geskrifte is vir die doel doelbewus groot gehou.

Danksy Samuel Taylor Coleridge het die term groter bekendheid verkry. Coleridge het die neiging gehad om in byna elke boek wat hy gelees het aantekeninge te maak. Van sy marginalia alleen het vyf dele al postuum verskyn.

Voltaire het tydens sy gevangenskap baie in die kantlyn van sy boeke geskryf, terwyl die reislustige skrywer, sir Walter Raleigh, in gevangenskap sy laaste woorde in die kantlyn geskryf het voordat hy tereggestel is.

Marginale kan die waarde van 'n boek beïnvloed, afhangende van die skrywer en die boek waarin hy geskryf het. Marginalia deur W.F. Hermans in 'n roman van Simon Vestdijk voeg iets toe aan die eksemplaar, veral as dit 'n stukrag gee vir 'n latere resensie. Aantekeninge deur die skryfster en digteres Ida Gerhardt in 'n boek oor die klassieke oudheid kan nuwe lig werp op haar verhouding tot die klassieke en die ontstaan van 'n spesifieke gedig. Dergelike lees- en gebruiksspore deur 'n student in hierdie boeke sal geensins die waarde daarvan verhoog nie.

## Bronne 
*Heather Jackson: *Marginalia: Readers writing in Books*, New Haven: Yale University Press, 2001.

## Sien ook 
* Kantaantekening
* Skolion
* Glos

## Eksterne skakels 
* http://www.boekgeschiedenis.nl
Mesembryanthemum noctiflorum

Die **vyebos** (*Mesembryanthemum noctiflorum*) is 'n vetplant wat deel is van die *Aizoaceae* familie. Die plant is inheems aan Namibië en Suid-Afrika.

## Infrasepsies 
Die spesie het drie infraspesies:
* *Mesembryanthemum noctiflorum subsp. defoliatum* (Haw.) Klak
* *Mesembryanthemum noctiflorum subsp. noctiflorum*
* *Mesembryanthemum noctiflorum subsp. stramineum* (Haw.) Klak

## Galery 

Aridaria noctiflora (Aizoaceae) (37037391030).jpg
Aridaria noctiflora (Aizoaceae) (27016845049).jpg
Aridaria noctiflora (Aizoaceae) (37263948992).jpg
Mesembryanthemum noctiflorum 1DS-II 2-2791.jpg

## Bronne 
* REDLIST Sanbi
* Plants of the World Online
Vyebos

Die woord **vyebos** kan verwys na verskillende dinge:

* Mesembryanthemum noctiflorum, 'n vetplant.
* Oscularia cedarbergensis, 'n vetplant.
Mesembryanthemum pallens

***Mesembryanthemum pallens*** is 'n vetplant wat deel is van die *Aizoaceae* familie. Die plant is endemies aan Suid-Afrika en kom in die Wes-Kaap voor.

## Infrasepsies 
Die spesie het vier infraspesies:
* *Mesembryanthemum pallens subsp. lanceum* (Thunb.) Klak
* *Mesembryanthemum pallens subsp. luteum* (L.Bolus) Klak
* *Mesembryanthemum pallens subsp. namaquense* (Gerbaulet) Klak
* *Mesembryanthemum pallens subsp. pallens*

## Galery 

Prenia pallens 3c.JPG
Prenia pallens 2c.JPG
Prenia pallens 1c.JPG

## Bronne 
* REDLIST Sanbi
* Plants of the World Online
Mesembryanthemum splendens

Die **donkievygie** (*Mesembryanthemum splendens*) is 'n vetplant wat deel is van die *Aizoaceae* familie. Die plant is endemies aan Suid-Afrika en kom in die Oos-Kaap en die Wes-Kaap voor.

## Infrasepsies 
Die spesie het twee infraspesies:
* *Mesembryanthemum splendens subsp. pentagonum* (L.Bolus) Klak
* *Mesembryanthemum splendens subsp. splendens*

## Galery 

Mesembryanthemum splendens subsp. splendens 1DS-II 5318.jpg
Mesembryanthemum splendens subsp. splendens 1DS-II 5319.jpg

## Bronne 
* REDLIST Sanbi
* Plants of the World Online
Bitterheid

duimnael|regs|"Bittere drank" deur Adriaen Brouwer.
**Bitterheid** is een van die sensitiefste van die smake, en baie ervaar dit as onplesierig, skerp of onaangenaam, maar dit is soms wenslik en doelbewus bygevoeg via verskeie bittere agente. Algemene bitter kosse en drankies sluit in koffie, onversoete kakao, Suid-Amerikaanse mate, kokatee, Momordica charantia, ongesuurde olywe, sitrusskil, sommige variëteite van kaas, baie plante in die Brassicaceae familie, Taraxacum setperke, marrubium vulgare, wilde sigorei, en escarole. Die etanol in alkoholiese drankies smaak bitter, so ook die bykomende bitter bestanddele wat in sommige alkoholiese drankies voorkom, insluitend hop in bier en gentian in bitters. Kinien is ook bekend vir sy bitter smaak en word in toniese water aangetref.

Bitterheid is van belang vir diegene wat evolusie bestudeer, sowel as verskeie gesondheidsnavorsers aangesien 'n groot aantal natuurlike bitter verbindings bekend is dat dit giftig is. Die vermoë om bittersmaak, giftige verbindings by lae drempels op te spoor, word beskou as 'n belangrike beskermende funksie. Plantblare bevat dikwels giftige verbindings, en onder blaar-etende primate is daar 'n neiging om onvolwasse blare te verkies, wat geneig is om hoër in proteïene en laer in vesel en gifstowwe te wees as volwasse blare. Onder mense word verskeie voedselverwerking tegnieke wêreldwyd gebruik om andersins oneetbare kosse te ontgif en dit smaaklik te maak. Verder het die gebruik van vuur, veranderinge in dieet en vermyding van gifstowwe gelei tot neutrale evolusie in menslike bitterheid sensitiwiteit. Dit het verskeie verlies aan funksiemutasies moontlik gemaak wat gelei het tot 'n verminderde sensoriese kapasiteit teenoor bitterheid by mense in vergelyking met ander spesies.

## Verwysings
Soetheid

[regs|duimnael|Soet voedsels, soos hierdie [aarbei-kortkoek, word dikwels vir nagereg geëet.]]

**Soetheid** is 'n basiese smaak mees algemeen waargeneem wanneer voedsels geëet word wat ryk in suikers is. Soet smake word oor die algemeen as plesierig beskou. Benewens suikers soos sukrose, is baie ander chemiese verbindings soet, insluitend aldehiede, ketone en suikeralkohole. Sommige is soet teen baie lae konsentrasies, wat hul gebruik as nie-kalorie suiker plaasvervangers toelaat. Sulke nie-suiker versoeters sluit in saccharine, aspartaam, sucralose en stevia. Ander verbindings, soos miraculin, kan persepsie van soetheid self verander.

Die waargenome intensiteit van suikers en hoë-krag versoeters, soos aspartaam en neohesperidin dihydrochalcone, is oorerflik, met geen-effek wat ongeveer 30% van die variasie uitmaak.

## Verwysings
Stomatium loganii

***Stomatium loganii*** is 'n klein vetplant wat deel is van die *Aizoaceae* familie. Die spesie is endemies aan Suid-Afrika en kom in die Noord-Kaap en die Wes-Kaap voor. Die plant het 'n voorkomsgebied van 1487 km² en gevind in die Klein Roggeveld tussen Laingsburg en Sutherland. Daar is agt subpopulasies bekend.

## Bronne 
* REDLIST Sanbi
* Plants of the World Online
Scoville-skaal

[duimnael|regs|Rissie-stalletjie by 'n mark in [Houston, Texas, wat sy soetrissies volgens die Scoville-skaal wys.]]
Die **Scoville-skaal** meet die brand- of skerp smaak van rissies.

Die Carolina Reaper is sedert 2012 die rissie met die skerpste smaak in die wêreld met meer as een en ‘n half miljoen eenhede op die Scoville-skaal. Enkele van hierdie rissies is gemeet wat eenhede lewer van net meer as twee miljoen. Meesal is die skerpste rissie wat ons ken die Habanero-rissie wat 300 000 eenhede meet. Tabasco lewer net oor die 5 000 en jalapeño wissel tussen die 2 500 en die 30 000. Die groen, rooi en geel soetrissies, dus die bekende paprika, het geen brandsmaak nie en verteenwoordig dus nul op die Scoville-skaal.

Let wel: Die kapsaïsien wat die skep smaak veroorsaak, is in ‘n wisselende mate dwarsdeur elke rissie versprei, maar in die sade (die pitte) kom geen kapsaïsien voor nie.

Wilbur L. Scoville was ‘n Amerikaanse farmaseutiese chemikus wat na sy navorsing hierdie skaal in 1912 ontwerp het.

## Lees ook
*Brandrissie

## Bibliografie
*alimentarium.org/en/story/scoville-scale
*Hofmeyr, Jannie: Wat veroorsaak die brand in ‘n rissie? In: Fourie, Danny (samesteller): Hoe verklaar jy dit? Interessante vrae en antwoorde oor die wêreld en lewe om ons. Kaapstad: Penguin, 2016. 
*scovillescale.org
*usatoday.com/story/life/food-dining/2024/02/22/what-is-the-hottest-pepper-in-the-world/
Soutgehalte

[regs|duimnael|Jaarlikse gemiddelde see-oppervlak **soutgehalte** vir die [Wêreldoseaan. Data van die World Ocean Atlas 2009.]]
regs|duimnael|Internasionale Vereniging vir die Fisiese Wetenskappe van die Oseane (IAPSO) standaard seewater.
**Soutgehalte** of **saliniteit**, is die soutigheid of hoeveelheid sout opgelos in 'n liggaam van water, genoem soutwater (sien ook grondsoutgehalte). Dit is gewoonlik gemeet in g/L of g/kg (gram sout per liter/kilogram water; laasgenoemde is dimensieloos en gelyk aan ‰).

Soutgehalte is 'n belangrike faktor in die bepaling van baie aspekte van die chemie van natuurlike waters en van biologiese prosesse daarbinne, en is 'n termodinamiese toestandsveranderlike wat saam met temperatuur en druk, beheer fisiese eienskappe soos die digtheid en warmtekapasiteit van die water.

## Verwysings
Mesembryanthemum occidentale

***Mesembryanthemum occidentale*** is 'n vetplant wat deel is van die *Aizoaceae* familie. Die spesie is endemies aan Suid-Afrika en kom in die Noord-Kaap in die Richtersveld voor. Daar is vyf subpopulasies bekend en die spesie het 'n voorkomsgebied van 2379 km². Die plant word bedreig deur oopgroef mynbou aktiwiteite en oorbeweiding en vertrapping deur vee. 

## Bronne 
* REDLIST Sanbi
* Plants of the World Online
Tetragonia vestita

***Tetragonia vestita*** is 'n struik of 'n klein boom wat deel is van die *Aizoaceae* familie. Die spesie is endemies aan Peru.

## Bron 
* Plants of the World Online
Southeid

:*vir die hoeveelheid sout wat in water teenwoordig is, sien soutgehalte*
duimnael|regs|Sout in water.
**Southeid** is een van die basiese smake. Dit blyk twee komponente te hê: 'n lae-sout-sein en 'n hoë-sout-sein. Die lae-sout-sein veroorsaak 'n sensasie van heerlikheid, terwyl die hoë-sout-sein tipies die sensasie van "te veel sout" veroorsaak.

Daar word verstaan dat die lae-sout sein veroorsaak word deur die epiteelnatriumkanaal (ENaC), wat uit drie subeenhede bestaan. ENaC in die smaakselle laat natrium katione die sel binnedring. Dit op sy eie depolariseer die sel en maak spanningsafhanklike kalsiumkanale oop, wat die sel oorstroom met positiewe kalsiumione en lei tot neurotransmitter vrystelling. ENaC kan geblokkeer word deur die middel amiloride in baie soogdiere, veral rotte. Die sensitiwiteit van die lae-sout-smaak vir amiloried by mense is baie minder uitgesproke, wat lei tot vermoedens dat daar bykomende lae-soutreseptore behalwe ENaC kan wees om ontdek te word.

'n Aantal soortgelyke katione aktiveer ook die lae soutsein. Die grootte van litium- en kalium-ione stem die meeste ooreen met dié van natrium, en dus is die soutigheid die meeste soortgelyk. Daarteenoor is rubidium- en sesium-ione baie groter, so hul soutsmaak verskil dienooreenkomstig. Die southeid van stowwe word gegradeer relatief tot natriumchloried (NaCl), wat 'n indeks van 1 het. Kalium, as kaliumchloried (KCl), is die hoofbestanddeel in soutvervangers en het 'n sout-indeks van 0,6.

## Verwysings
Tetragonia spicata

***Tetragonia spicata*** is 'n klein vetplant wat deel is van die *Aizoaceae* familie. Die spesie is inheems aan Botswana, Namibië en Suid-Afrika. In Suid-Afrika kom die plant in die Noord-Kaap, Oos-Kaap, Vrystaat en die Wes-Kaap voor.

## Bronne 
* REDLIST Sanbi
* Plants of the World Online
Apollodorus van Telmessos

Apollodorus van Telmessus was volgens Artemidorus 'n belangrike en bekende man (ἀνὴρ ἐλλόγιμος), en het klaarblyklik 'n werk oor drome geskryf. Dit wil voorkom asof dit spesifiek gehandel het oor die Oedipus-kompleks.. Volgens Freud ontwikkel die Oedipus-kompleks die sterkste by seuns, wat dan aangetrokke is tot hul moeder en hul vader as mededinger beskou. Sy werke is vandag verlore.

## Verwysings
Apollodorus die Epikuriër

**Apollodorus** (; floreer in die 2de eeu v.C.) was 'n Epikuriese filsoof en hoof van die Epikuriese skool in Athene.

Volgens Diogenes Laërtius is hy die *Tiran van die Tuin* () genoem omdat hy 'n soort tirannie of oppergesag in die tuin of skool van Epikurus uitgeoefen het. Hy was die onderwyser van Zeno van Sidon, Die ander is bekend as die *Versameling van leerstellings*, waarin hy beweer het dat Epikurus 'n groter hoeveelheid oorspronklike skrywes geskryf het as die Stoïsyn Chrysippus, want hoewel Chrysippus 700 boeke geskryf het, was hulle gevul met aanhalings van ander skrywers.

## Verwysings
Apollodorus van Artemita

**Apollodorus van Artemita** (Grieks: Ἀπολλόδωρος Ἀρτεμιτηνός) was 'n Griekse geskiedkundige wat tussen 130 en 87 v.C. geleef en gewerk het. Hy was afkomstig van die Grieks-Partiese stad Artemita in Apolloniatis, en was 'n burger van die Partiese Ryk.

## Biografie 
Appollodorus se geboorte- en sterfdatums is onbekend. Daar word algemeen aanvaar dat hy in 130-87 v.C. gefloreer het, maar 99-66 v.C. en 66-44 v.C. is ook as opsies voorgestel. Apollodorus het 'n geskiedenis van die Partiese Ryk geskryf wat bekend staan as die *Parthika* (Grieks: τὰ Παρθικὰ), en wat uit ten minste vier boeke bestaan het. Hy word aangehaal deur Strabo en Athenaeus. Strabo het gesê dat hy baie betroubaar is. Dit lyk of Apollodorus die argiewe van Artemita en Seleucië aan die Tigris vir sy werk gebruik het. Sommige inligting oor die Grieks-Baktriërs word in Strabo se werk bewaar:

:"Die Grieke wat Baktrië in opstand laat kom het, het so magtig geword weens die vrugbaarheid van die land dat hulle meesters geword het, nie net oor Ariana nie, maar ook oor Indië, soos Apollodorus van Artemita opgemerk het: en meer stamme is deur hulle onderwerp as deur Alexander - veral deur Menander (ten minste as hy die Hypanis na die ooste oorgesteek het en so ver as die Imaus gevorder het), want sommige is deur hom persoonlik onderwerp en ander deur Demetrius, die seun van Euthydemus, die koning van die Grieks-Baktriërs; en hulle het nie net Patalena in besit geneem nie maar ook die res van die kus, wat bekendstaan as die koninkryk van Saraostus en Sigerdis. Kortom, Apollodorus het gesê dat Bactriana in geheel die sieraad is van Ariana; en hulle het hul ryk uitgebrei tot by die Seres en die Phryni.” (Strabo, Geographia, 11.11.1)

Hy word ook aangehaal vir sy algemene geografiese kennis van Sentraal-Asië:

:"Gevolglik, as die afstand van Hyrcania na Artemita in Babilonië agtduisend stadia is, soos deur Apollodorus van Artemita gestel word, en die afstand daarvandaan tot by die monding van die Persiese See agtduisend, en nogmaals agtduisend, of 'n bietjie minder, na die plekke wat op dieselfde parallel as die buitestreke van Ethiopië lê, sou daar van die bogenoemde breedte van die bewoonde wêreld die afstand oorbly wat ek het reeds gegee het, van die nis van die Hirkaniese See tot by die mond van daardie see" (Strabo, Geographia, .1 11.11.1))

## Verwysings
## Bronne 
*
Klaus Ambrosch

**Klaus Ambrosch** (* 23 Mei 1973) is 'n Oostenrykse atleet. Hy het aan die Olimpiese Somerspele van 2000 deelgeneem.

## Verwysings
Doris Auer

**Doris Auer** (* 10 Mei 1971) is 'n Oostenrykse atleet. Sy het aan die Olimpiese Somerspele van 2000 deelgeneem.

## Verwysings
Herma Bauma

**Herma Bauma** (* 23 Januarie 1915 – † 9 Februarie 2003) was 'n Oostenrykse atleet. Sy het aan die Olimpiese Somerspeles van 1936, 1948 en 1952 deelgeneem.

## Verwysings
Tetragonia copiapina

***Tetragonia copiapina*** is 'n vetplant wat deel is van die *Aizoaceae* familie. Die spesie is endemies aan sentraal en noord Chili.

## Bron 
* Plants of the World Online
Ishihara-toets

[duimnael|regs|'n Voorbeeld van 'n Ishihara kleur toetsplaat. Die nommer "74" moet duidelik sigbaar wees vir kykers met normale kleurvisie. Kykers met [rooi-groen kleurblindheid sal dit lees as "21", en kykers met monochromasie sal dalk geen nommer sien nie.]]
Die **Ishihara-toets** is 'n toets vir kleurblindheid.

Hierdie kleurpersepsietoets toets of by ‘n persoon die rooi-groen kleurgebrek aanwesig is. Die toets bestaan uit ‘n aantal kaartjies waarop elkeen ‘n sirkel saamgestel  uit kolletjies wat in kleur en grootte verskil aangebring is. In die patroon van die kolletjies op elke kaartjie is daar ‘n syfer of ‘n lyn versteek. Iemand wat normale kleurvisie het, sien dadelik  en duidelik die verskil tussen die agtergrond en die syfer of die streep. Vir mense met die rooi-groen visiedefek is dit moeilik  of  glad nie sigbaar nie. Die volledige toets betaan uit 38 sulke kaartjies, maar die bestaan van die kleurvisietekortkoming word meestal na die vertoon van die eerste paar patrone op die kaartjies al duidelik.

Hierdie toets is in 1917 ontwikkel deur die Japanse oogheelkundige Shinobu Ishihara.

## Verwysings 
## Bronnelys 
* Hofmeyr, Jannie: Wat veroorsaak kleurblindheid? In: Fourie, Danny (samesteller): Hoe verklaar jy dit? Interessante vrae en antwoorde oor die wêreld en lewe om ons. Kaapstad: Penguin, 2016.
Vriendskap

duimnael|Die bou van vriendskappe in die kinderjare kan help om sosiale vaardighede soos empatie en openheid te ontwikkel.
**Vriendskap** is 'n verhouding van wedersydse liefde tussen ̟mense. Dit is 'n sterker vorm van interpersoonlike band as 'n "kennis" of 'n "vereniging", soos 'n klasmaat, buurman of  kollega.

In sommige kulture,  is die konsep van vriendskap beperk tot 'n klein aantal baie diep verhoudings; in ander, soos die VSA en Kanada, kan 'n persoon baie vriende hê, en miskien 'n meer intense verhouding met een of twee mense, wat goeie vriende of beste vriende genoem kan word. Ander omgangsterme sluit *besties* of *Best Friends Forever* (BFF's) in. Alhoewel daar baie vorme van vriendskap is, is sekere kenmerke gemeen aan baie sulke bande, soos om te kies om by mekaar te wees, om tyd saam te geniet en om in 'n positiewe en ondersteunende rol vir mekaar betrokke te raak.

Soms word vriende van familie onderskei, soos in die gesegde "vriende en familie", en soms van minnaars (bv. "minnaars en vriende"), hoewel die lyn met vriende met voordele vervaag is. Net so beskryf om in die vriendsone iemand wat beperk word om van die status van vriend na dié van minnaar op te styg (sien ook onbeantwoorde liefde).

Vriendskap is in akademiese velde bestudeer, soos kommunikasie, sosiologie, sosiale sielkunde, antropologie en filosofie. Verskeie akademiese teorieë oor vriendskap is voorgestel, insluitend sosiale uitruilteorie, billikheidsteorie, relasionele dialektiek en gehegtheidstyle.

## Verwysings
Tetragonia macrocarpa

***Tetragonia macrocarpa*** is 'n klein plant wat deel is van die *Aizoaceae* familie. Die spesie is inheems aan noord en sentraal-Chili en Peru.

## Bron 
* REDLIST Sanbi
Apollodorus van Cumae

**Apollodorus** () was 'n Griekse grammatikus uit Cumae. Hy was klaarblyklik die eerste persoon aan wie die titel "grammatikus" en "kritikus" verleen is. Volgens Plinius was sy faam so groot dat hy vereer is deur die Griekse Amfiktionie.

## Verwysings
Saphesia flaccida

***Saphesia flaccida*** is 'n vetplant wat deel is van die *Aizoaceae* familie. Die spesie is endemies aan Suid-Afrika en kom in die Wes-Kaap van Clanwilliam tot by Malmesbury voor.

Die genus bestaan uit slegs een spesie, ***Saphesia flaccida*** en dit is dus 'n monotipiese takson.

## Bronne 
* REDLIST Sanbi
* Biodiversityadvisor
× Carruanthophyllum hybridum

***× Carruanthophyllum hybridum*** is 'n hibried tussen *Carruanthus ringens* en *Machairophyllum albidum* en kom in die Wes-Kaap voor.

## Bron 
* Plants of the World Online
Amfiktionie

'n **Amfiktionie** (Oudgrieks: *Ἀμφικτιονία* / Amphiktionía of *Ἀμφικτυονία* / *Amphiktuonía*, "liga van bure") of **amfiktioniese bond** was in antieke Griekeland 'n antieke religieuse verbond van stamme, state of buurlande (*Ἀμφικτίονες* / *Amphiktíones* of *Ἀμφικτύονες* / *Amphiktyones* (*amfiktione*) = letterlik *diegene wat naby woon*) wat rondom 'n belangrike heiligdom gewoon het en derhalwe 'n vereniging gevorm het vir die beskerming daarvan, meer spesifiek om mekaar te ondersteun in die verdediging van die materiële belange van die heiligdom (skatte, tempelgebied en ander eiendom). Dit was voor die vorming van die Griekse *polis*.

Die lidlande wat so 'n vereniging gesluit het, het elk twee burgers na die **Amfiktioneraad** afgevaardig, wat onder normale omstandighede twee keer per jaar (in die lente en herfs) vergader het en as arbiter opgetree het in enige geskille met die doel om algemene vrede te bewaar, hoewel dit in die praktyk dikwels onmoontlik geblyk het.

Daar was 'n verskeidenheid van dergelike amfiktionieë in Griekeland, maar die bekendste en mees invloedryke was dié van Delphi.

Die ses Doriese stede aan die kus in die suid-weste van Anatolië en die Ioniese stede aan hul noorde wat die Ioniese bond gevorm het na die Mykaliese oorlog in die middel van die 7de eeu v.C. het lank reeds bestaan toe die eerste geskrewe rekords daaroor opgeduik het. 

'n Amfiktionie bestaande uit stede onder die beskerming van Apollo se heiligdom by Delos was klaarblyklik goed gevestig in die sewende eeu, soos die Homeriese Himnes tot Apollo van daardie benaderde datum hulle lys,
daardie stede en eilande wat gebewe het en geweier het om hulself vir die geboorteplek van Apollo aan te bied toe die swanger Leto om die beurt na elkeen gegaan het; die Homeriese himne bied 'n oorsprongmite vir die kultus van Apollo by Delos. Die gesamentlike Ioniese fees wat daar gevier is, was die Delia. Die Deliese Amfiktionie het in die 4de eeu .v.C ontstaan as 'n instrument van Atheense oorheersing.

## Verwysings
Apollodorus van Pergamon

**Apollodorus** (Oudgrieks: Ἀπολλόδωρος) van Pergamon was 'n retorikus uit antieke Griekeland wat die outeur was van 'n skool van retoriek, *Apollodoreios Hairesis* (Ἀπολλοδωρειος αἵρεσις), wat na hom vernoem is en gevolglik geopponeer is deur die skool wat deur Theodorus van Gadara (Θεοδώρειος αἵρεσις) gestig is.

Apollodorus het op gevorderde ouderdom klasse in retoriek by Apollonia aangebied. Die jong toekomstige Romeinse keiser Augustus Octavianus was een van sy leerlinge en het sy vriend geword. Die geograaf Strabo skryf wetenskaplike werke (τέχνας) oor retoriek aan hom toe, maar Quintilianus het op die gesag van Apollodorus self verklaar dat slegs een van die werke wat aan hom toegeskryf is eg was, en dit noem hy *Ars* (τέχνη) *edita ad Matium*. 

Apollodorus self het min geskryf, en sy hele teorie kon slegs uit die werke van sy dissipels, Gaius Valgius en Atticus, versamel word. Lucianus verklaar dat Apollodorus op die ouderdom van twee-en-tagtig gesterf het.

## Verwysings
Apollodorus van Cirene

**Apollodorus** van Cirene () was 'n grammatikus uit antieke Griekeland wat dikwels aangehaal is deur ander Griekse grammatici, soos bv. by die skolia oor Euripides, in die *Etymologicum Magnum*, en in die Suda. Uit 'n studie van Athenaeus wil dit voorkom asof hy 'n werk geskryf het oor drinkbekers (ποτήρια), en indien ons die gesag van die 16de eeuse Italiaanse mitograaf Natalis Comes na waarde kan skat, het hy ook 'n werk oor die gode geskryf, maar dit mag moontlik 'n verwarring wees van hierdie Apollodorus met die gevierde grammatikus en mitograaf, Apollodorus van Athene.

## Verwysings
Titaandisulfied

**Titaandisulfied** of **titaan(IV)sulfied** is 'n verbinding van titaan in sy +4 oksidasietoestand en swael. 

Dit het 'n gelaagde struktuur. Die lae word saamgestapel deur vanderwaalsinteraksies en kan in dun 2D-lae afgeskilfer word. Dit is 'n diamagnetiese halfmetaal.

Groot enkelkristalle kan verkry word deur chemiese damptransport deur jodium as vervoermiddel te gebruik.

Titaandisulfied kan deur suurstof geoksideer word maar dit vereis temperature rond 350 °C

#Vervoer van n-butiellitium in die vloeistof na die kristal;
# Chemisorpsie van BuLi op die kristaloppervlak;
# Ladingsuitruiling tussen die gasheerrooster en litium;
# Kombinasie van twee butielradikale wat oktaan in die vloeistof of by die kristaloppervlak vorm
# Inkorporering van litiumione in die gasheermateriaal (interkalasie) en uitbreiding van die gasheerrooster
# Diffusie van litiumione langs die toebroodjielae.

Titaandisulfied het vir 'n lang tyd die belangrikste interkalasiemateriaal gewees wat vir katodes in herlaaibare batterye gebruik is. Baie van die navorsing oor interkalasie is op hierdie materiaal gedoen. Sedert die 1990's is dit vervang deur ander dikalkogeniedverbindings of heeltemal ander materiale wat beter eienskappe het.

## Fisiese eienskappe
Vanweë sy halfmetaalkarakter kan titaandisulfied nie as 'n sonsel gebruik word nie. Maar as 'n enkel toebroodjielaag met 'n enkellaag  bedek word, verdwyn die oorlap in die energiebande en word dit 'n halfgeleier met 'n hoë ligabsorpsie. Hierdie toestelle kan doeltreffendhede van ~7% bereik.

## Verwysings
Tetragonia namaquensis

***Tetragonia namaquensis*** is 'n klein vetplant wat deel is van die *Aizoaceae* familie. Die spesie is endemies aan Suid-Afrika en kom in die Noord-Kaap en die Wes-Kaap voor.

## Bronne 
* REDLIST Sanbi
* Plants of the World Online
Domitius Ulpianus

**Domitius Ulpianus** (gebore omstreeks 170 — sterf in 223 of 228) was 'n beroemde Romeinse juris uit Tirus.

Hy beklee verskeie belangrike funksies in die keiserlike administrasie en word vermoedelik in 228 vermoor. Baie van sy werke het bewaar gebly danksy die verskillende kodekse wat ons nog besit. Ongeveer een derde van die *Digesta* (Digeste) (sien ook *Corpus Iuris Civilis*), wat uit die werke van die klassieke Romeinse juriste saamgestel is, bestaan uit fragmente van sy werk. Ook in die *Fragmenta Vaticana*, die *Collatio*, die *Scholia Sinaitica*, ensovoorts vind ons fragmente uit sy werke terug. Ons vind van hom kommentare op wettekste en edikte, disputaties (*Disputationes*), advies (*Responsa*), institute (*Institutiones*), monografieë (onder andere oor die pligte van amptenare) en kennisgewings (*Notae*).

## Nederlandse vertaling 
** Ulpianus, Papinianus en kleinere fragmenten*, vertaal deur J.E. Spruit en K.E.M. Bongenaar (Het Erfdeel van de Klassieke Romeinse Juristen, 3), Zutphen, Walburg Pers, 1986, p.&nbsp;12-75. - vooral *Tituli* (p.&nbsp;12-61).

## Bronne 
* P. De Rynck - A. Welkenhuysen, *De Oudheid in het Nederlands.  Repertorium en bibliografische gids voor vertalingen van Griekse en Latijnse auteurs en geschriften*, Baarn, 1992, p. 376 (= 1993).
Andreas Berger

**Andreas Berger** (* 9 Junie 1961) is 'n Oostenrykse atleet. Hy het aan die Olimpiese Somerspele van 1988 en Olimpiese Somerspele van 1992 deelgeneem.

## Verwysings
Helene Bielansky

**Helene Bielansky** (* 19 Maart 1931) is 'n Oostenrykse atleet. Sy het aan die Olimpiese Somerspele van 1952 deelgeneem.

## Verwysings
Rupert Blöch

**Rupert Blöch** (* 15 Junie 1929 – † 28 Mei 2006) was 'n Oostenrykse atleet. Hy het aan die Olimpiese Somerspele van 1952 deelgeneem.

## Verwysings
Astridia citrina

***Astridia citrina*** is 'n sukkulent wat deel van die *Aizoaceae* familie is. Die spesie is inheems aan Namibië en Suid-Afrika. In Suid-Afrika kom die plant in die Richtersveld voor en word bedreig deur mynbou aktiwiteite.

## Bronne 
* REDLIST Sanbi
* Plants of the World Online
Astridia vanheerdei

***Astridia vanheerdei*** is 'n sukkulent wat deel van die *Aizoaceae* familie is. Die spesie is endemies aan Suid-Afrika en kom in die Richtersveld in die Noord-Kaap naby Kuboes voor. Daar is slegs een populasie in 'n voorkomsgebied van 12 km². Die spesie word bedreig deur mynbou aktiwiteite en die populasie het met 60% afgeneem sedert 1985. *KEW Plants of the World* lys die spesie as Uitgestorwe.

## Bronne 
* REDLIST Sanbi
* Plants of the World Online
Pascal Lamy

**Pascal Lamy** (1947, Levallois-Perret) is 'n Franse politikus wat tussen 1999 en 2004 'n lid van die Prodi-kommissie was en wat die pos van sekretaris-generaal van die Wêreldhandelsorganisasie beklee het.

Hy het aan HEC Paris en Sciences Po Paris gestudeer, en uiteindelik in ekonomie aan die École nationale d'administration gegradueer.

As 'n lid van die openbare administrasie van sy land het hy 'n raadgewer van die Minister van Ekonomie en Finansies Jacques Delors en vir die Eerste Minister Pierre Mauroy geword. Toe Delors in 1985 president van die Europese Kommissie geword het, is Lamy as hoof van sy kabinet aangestel, 'n rol wat hy beklee het tot aan die einde van die Delors-kommissie in 1994. 'n Lid van die Franse Sosialistiese Party in die stigting van die Prodi-kommissie, was hy as lid van hierdie kommissie aangestel en die Europese Kommissaris vir Handel geword, 'n pos wat hy in November 2004 verlaat het.

Op 13 Mei 2005 is hy verkies tot direkteur-generaal van die Wêreldhandelsorganisasie, wat sy vierjaartermyn op 1 September van dieselfde jaar begin het.

## Verwysings 
## Eksterne skakels
Anutin Charnvirakul

duimnael|2025.
**Anutin Charnvirakul** (Thai: อนุทิน ชาญวีรกูล; gebore 13 September 1966) is 'n Thaise politikus wat sedert  September 2025 dien as die 32ste Eerste Minister van Thailand. Hy het ook van 2023 tot 2025 as die Minister van Binnelandse Sake en Adjunkpremier gedien het. Hy was die Minister van Openbare Gesondheid in Prayut se regering (2019-2023) en was die prominente openbare figuur in beheer van die Covid-19-pandemie in Thailand.

Hy was 'n lid van verskeie politieke partye soos die Nasionale Ontwikkelingsparty, Thai Rak Thai Party en is tans die leier van die Bhumjaithai Party.

## Eksterne skakels
Halfmetaal

duimnael|'n Vergelyking van halfgeleiers en halfmetale
'n **Halfmetaal** is 'n vastestof wat se geleidings- en valensband (effens) oorlap in energie.

Halfmetale verteenwoordig die oorgang van halfgeleiers met 'n indirekte bandgaping na metale. Mens kan sê dat hulle 'n *negatiewe* indirekte bandgap het. Hulle het tipies 'n relatief lae weerstand. Die geleiding word veroorsaak deur die teenwoordigheid van beide tipes ladingsdraers, elektrone en gate (e en h), al is dit in verskillende dele van die momentumruimte. 

Elemente wat aan die metalloïede behoort, is dikwels halfmetale, maar daar is baie meer verbindings en allooie wat halfmetaaleienskappe vertoon as elemente. 'n Goeie voorbeeld van 'n halfmetaalelement is koolstof in sy vorm as grafiet.

In 'n Dirac-halfmetaal geld hierdie simmetrievereistes nie, maar dit beteken dat vier bande moet kruis. 'n Goeie voorbeeld van so 'n materiaal is grafeen.

## Verwysings
Franse kommunes

450px|duimnael|regs|Kaart van die kommunes van Frankryk se metropolitaanse gebiede
Die **kommune** of '''''' () is 'n administratiewe afdelingsvlak in die Franse Republiek. Franse kommunes is soortgelyk aan munisipaliteite in Suid-Afrika, *gemeinden* in Duitsland, *comuni* in Italië, *gemeentes* in Nederland of *municipios* in Spanje. Die ekwivalent in die Verenigde Koninkryk is die administratiewe parogie. Die kommune is gebaseer op historiese geografiese gemeenskappe of dorpe, en is beklee met beduidende magte om die bevolkings en grond van die geografiese gebied te bestuur. Die kommune is die vierde administratiewe afdelingsvlak van Frankryk.

Kommunes verskil beduidend wat grootte en area betref; van groot uitgestrekte stede met miljoene inwoners soos Parys, tot klein gehuggies met slegs 'n handvol inwoners. 'n Kommune is tipies gebaseer op 'n voorafbestaande dorp en fasiliteer plaaslike bestuur. Alle kommunes beskik oor name, maar nie alle benoemde geografiese areas of groepe mense wat saam woon is kommunes ( of ) nie. Die verskil lê in die gebrek aan administratiewe magte. 

Behalwe vir die munisipale of kommunale arrondissemente van Frankryk se grootste stede, is die kommune die laagste administrasievlak in Frankryk en word dit bestuur deur verkose beamptes soos 'n burgemeester ('''') en 'n munisipale raad (''*). Die rade beskik oor uitgebreide outonome magte om nasionale beleid te implementeer. 

## Verwysings 
## Bronne 
* *La Documentation française* *Le développement de l'intercommunalité: la révolution discrète * 
* *Les villes et communes de France * lescommunes.com: contacts, offices du tourisme et maire, Hall and Tourist Office, statistiques, photographies. 
* Maryvonne Bonnard, *Les collectivités territoriales en France*, 2005, *La Documentation française'',  
* 

## Eksterne skakels 
* 
* Volledige lys van stede en munisipaliteite in Frankryk
Apollodorus van Phaleron

**Apollodorus van Phaleron** (Oudgrieks: Ἀπολλόδωρος Φαληρεύς, *Apollódōros Phalēreύs*, omstreeks 445 – 4de eeu v.C.) was 'n antieke Atheense student en een van die voorste ondersteuners van Sokrates wat dikwels uitgebeeld word in Sokratiese letterkunde.

## Lewe 
Die meeste van wat bekend is oor Apollodorus se lewe is afkomstig uit die werke van Plato, vernaam die *Simposium*. Hier beskryf Apollodorus homself as van dieselfde ouderdom as Plato se broer Glaucon, wat sy geboortedatum rondom 445 v.C. plaas. Hy was 'n inwoner van die Atheense hawe Phaleron, en het finansiële sukses geniet voordat hy Sokrates saam met sy broer Aiantodorus wat nietemin aansienlik bygedra het deur Sokrates se sienings te populariseer.

Apollodorus kom ook voor of word genoem in Plato se *Apologia*  (Grieks: Ἀπολογία Σωκράτους, *Apología Sokrátous*; Latyns: *Apologia Socratis*), Xenophon van Athene se *Memorabilia* en *Apologie* (Grieks: Ἀπολογία Σωκράτους πρὸς τοὺς Δικαστάς), en talle latere bronne, insluitend Athenaeus, Cicero se *Oor die aard van die gode* en Plutarchus se *Kato die jongere*. Skolastici neem oor die algemeen aan dat die beeldhouer genaamd Apollodorus wat genoem word in Plinius die ouere se *Natuurlike Geskiedenis* 'n ander individu is.

## Verwysings
Quiroga, Galisië

**Quiroga** (Galicies: kiˈɾɔɣɐ) is 'n munisipaliteit in die provinsie Lugo in die outonome gemeenskap van Galisië, Spanje. Dit is die hoofstad van die comarca Quiroga. Die suidelike kant van Quiroga word begrens deur die Sil-rivier.

Die hoof ekonomiese aktiwiteite is landbou soos die verbouing van druiwe en olywe en mynwerke. 

Olywe word in Quiroga verbou, waar dit tradisie is, aangesien die klimaat uitermate geskik is vir die verbouing daarvan. In 2020 het Quiroga meer as 40,000 liter olyfolie geproduseer.

Die munisipalitiet van Quiroga is 'n interessante natuurlike area, aangesien meer as 50% van die totale area bewaarde gebied is. 

## Verwysings
Klaus Bodenmüller

**Klaus Bodenmüller** (* 6 September 1962) is 'n Oostenrykse atleet. Hy het aan die Olimpiese Somerspele van 1988 en Olimpiese Somerspele van 1992 deelgeneem.

## Verwysings
Regina Branner

**Regina Branner** (* 5 September 1931 – † 21 Februarie 2017) was 'n Oostenrykse atleet. Sy het aan die Olimpiese Somerspele van 1956 deelgeneem.

## Verwysings
Apollodorus van Seleukië

**Apollodorus van Seleukië** (; floreer in omstreeks 150 v.C.) was 'n Stoïsynse filosoof en 'n student van Diogenes van Babilon.

Apollodorus is bekend daarvoor dat hy Sinisme beskryf het as "die kort pad na deugde", wat vanuit 'n Stoïsynse oogpunt aangebied word, kan toegeskryf word aan Apollodorus,en dit is moontlik dat hy die eerste Stoïsyn was wat die idee van 'n lyn van Siniese opvolging van Sokrates tot Zeno bevorder het (Sokrates – Antisthenes – Diogenes – Krates – Zeno).

Hy het 'n aantal handboeke () oor Stoïsisme geskryf, insluitend een oor etiek en fisika wat gereeld deur Diogenes Laërtius aangehaal is. Sy boek oor fisika was welbekend in antieke tye, en die Stoïsyn Teon van Alexandrië het in die 1ste eeu n.C. 'n kommentaar daaroor geskryf. Dit word verskeie kere deur Diogenes Laërtius aangehaal, en Stobaeus het Apollodorus se sienings oor die aard van tyd opgeteken:
Tyd is die dimensie van die wêreld se beweging; en dit is oneindig op die wyse waarop daar gesê word dat die heel getal oneindig is. Sommige daarvan staan in die verlede, sommige in die hede, en ander in die toekoms. Maar die hele tyd is aanwesig, soos ons bv. sê dat die jaar op 'n groter kompas aanwesig is. Daar word ook gesê dat die geheel van tyd behoort, hoewel nie een van sy dele presies behoort nie.

## Verwysings
Dikaliumtrimangaantriarsenaat

**Dikaliumtrimangaantriarsenaat**  is 'n dubbelsout van kalium en mangaan en arseensuur . Die oksidasietoestand van arseen is +5 en van kalium +1. Dit maak die oksidasietoestand van mangaan gemiddeld +7/3 wat dit 'n gemengdevalensieverbinding maak.

Dit is 'n interessante ferromagnetiese halfmetaal.

## Kristalstruktuur
 kristalliseer in die monokliniese struktuur van die mineraal alluaudiet. 

## Verwysings
Avatar 3

***Avatar 3*** is 'n Amerikaanse wetenskapfiksiefilm geregisseer deur James Cameron en 'n opvolg van die film Avatar: The Way of Water. Die rolprent sal na verwagting op 19 Desember 2025 in Amerikaanse rolprentteaters verskyn.

## Hoofrolspelers 
* Sam Worthington
* Zoe Saldaña
* Sigourney Weaver
* Stephen Lang
* Giovanni Ribisi
* Kate Winslet
* David Thewlis
* Oona Chaplin
* Michelle Yeoh

## Verwysings 
## Eksterne skakels 
*
Artabotrys arachnoides

***Artabotrys arachnoides*** is 'n struik wat tot die genus *Artabotrys* behoort en endemies aan Nieu-Guinee is.

## Bron 
* Plants of the World Online
SAMRO

**SAMRO**, die **Suid-Afrikaanse Musiekregte-organisasie** (**SAMRO**), is die agentskap wat die regte van almal (van die musikante tot die luisteraars) betrokke by die musiekbedryf in Suid-Afrika beskerm.

SAMRO beskerm die intellektuele eiendom (die kopiereg) van die makers van die musiek deur lisensies aan die gebruikers daarvan te verkoop. Die organisasie vorder hierdie lisensiegeld, bekend as die tantième, in en versprei dit onder die makers (komponiste, musikante, sangers, uitgewers, ens.). Musiek mag nie in die openbaar uitgevoer word nie sonder die toestemming van hulle wat dit gemaak het nie. As elke gebruiker van musiek met elke vervaardiger daarvan moes onderhandel vir toestemming en die geldbedrag betaalbaar vir die reg, sou die taak omslagtig en baie duur wees. Om hierdie probleem te oorkom reik SAMRO 'n lisensie aan die gebruiker uit wat aan die verbruiker dan sekere omskrewe regte oor 'n bepaalde musiekstuk vir 'n bepaalde tyd toeken.

SAMRO het wedersydse ooreenkomste met 'n paar honderd soortgelyke instellings wêreldwyd. SAMRO samel tantième in op buitelandse musiek wat in Suid-Afrika uitgevoer word en die ander organisasies samel tantième namens SAMRO in die buiteland in.

SAMRO is in Desember 1961 gestig onder die voorsitterskap van Gideon Roos, 'n voormalige hoof van die SAUK met 40 komponiste en 13 uitgewers as lede. Vroeg in die 21ste eeu het die ledetal op 15&nbsp;000 gestaan.

## Lees ook
*DALRO

## Verwysings 
## Eksterne skakels 
* Amptelike webwerf
Tetragonia moorei

***Tetragonia moorei*** is 'n vetplant wat deel is van die *Aizoaceae* familie. Die spesie is endemies aan Australië en kom in die deelstate Nieu-Suid-Wallis, Queensland, Suid-Australië, Victoria en Wes-Australië voor.

## Bron 
* Plants of the World Online